Βραβεία Βρετανικής Ακαδημίας Κινηματογράφου 2023

Η 77η τελετή απονομής των **Βραβείων της Βρετανικής Ακαδημίας Κινηματογράφου**, ευρύτερα γνωστά ως BAFTA, πραγματοποιήθηκαν στις 18 Φεβρουαρίου 2024 στο Royal Festival Hall στο Λονδίνο και τίμησαν τις καλύτερες εθνικές και ξένες ταινίες του 2023. Παρουσιάστηκαν από την Βρετανική Ακαδημία Κινηματογραφικών και Τηλεοπτικών Τεχνών και απονεμήθηκαν τα βραβεία για τις καλύτερες ταινίες μεγάλου μήκους και τα ντοκιμαντέρ οποιασδήποτε εθνικότητας που προβλήθηκαν στους βρετανικούς κινηματογράφους το 2023.

Οικοδεσπότης της τελετής ήταν για πρώτη φορά ο Ντέιβιντ Τένναντ : «Είμαι πολύ χαρούμενος που μου ζητήθηκε να παρουσιάσω τα Βραβεία Κινηματογάφου BAFTA και να βοηθήσω στον εορτασμό των καλύτερων ταινιών της χρονιάς και των πολλών λαμπρών ανθρώπων που τις ζωντανεύουν», δήλωσε ο Τένναντ. Η τελετή μεταδόθηκε ζωντανά από το BBC One και το iPlayer στο Ηνωμένο Βασίλειο και από το BritBox International στον Καναδά, τη Δανία, τη Φινλανδία, τη Νορβηγία, τη Σουηδία, τη Νότια Αφρική και τις ΗΠΑ.

Οι λίστες για τα BAFTA αποκαλύφθηκαν στις 5 Ιανουαρίου 2024. Οι υποψηφιότητες ανακοινώθηκαν μέσω ζωντανής μετάδοσης από τους πρώην υποψηφίους για το βραβείο Rising Star Naomi Ackie και Kingsley Ben-Adir, από τα κεντρικά γραφεία της φιλανθρωπικής οργάνωσης τεχνών στην οδό Πικαντίλι 195 στο Λονδίνο, στις 18 Ιανουαρίου 2024. Η ζωντανή μετάδοση ήταν επίσης διαθέσιμη προς παρακολούθηση στις σελίδες της BAFTA στο X/Twitter και στο Youtube. Οι υποψήφιοι για την κατηγορία Rising Star (Ανερχόμενο Αστέρι), που είναι η μόνη κατηγορία στην οποία ψηφίζει το βρετανικό κοινό, παρουσιάστηκαν στις 10 Ιανουαρίου 2024. Οι νικητές ανακοινώθηκαν στις 18 Φεβρουαρίου 2024.

Το επικό βιογραφικό θρίλερ *Οπενχάϊμερ* έλαβε τις περισσότερες υποψηφιότητες (13) και τις περισσότερες νίκες (7), συμπεριλαμβανομένων των βραβείων Καλύτερης Ταινίας, Καλύτερης Σκηνοθεσίας (Κρίστοφερ Νόλαν) και Καλύτερου Ηθοποιού (Σίλιαν Μέρφι). Οι βρετανικές ταινίες Poor Things και The Zone of Interest κέρδισαν επίσης πολλαπλά βραβεία.

## Πληροφορίες τελετής
Η μετάδοση έγινε ζωντανά από το BBC One και το iPlayer στο Ηνωμένο Βασίλειο και από το BritBox International στον Καναδά, τη Δανία, τη Φινλανδία, τη Νορβηγία, τη Σουηδία, τη Νότια Αφρική και τις Ηνωμένες Πολιτείες Αμερικής. Λόγω της σημαντικής διαφοράς ώρας, οι συνδρομητές του BritBox στην Αυστραλία είχαν τη δυνατότητα να παρακολουθήσουν τα βραβεία κατά παραγγελία. Το κόκκινο χαλί παρουσίασαν οι Clara Amfo και Alex Zane σε ζωντανή μετάδοση στα κανάλια κοινωνικής δικτύωσης της BAFTA στο Facebook, X/Twitter και Youtube ενώ η Zainab Jiwa ήταν ζωντανά από το κόκκινο χαλί στο κανάλι TikTok της BAFTA.

Η τριάδα ταινιών Barbie, Killers of the Flower Moon και Οπενχάιμερ ηγήθηκαν στις λίστες, ισοφαρίζοντας με δεκαπέντε αναφορές η κάθε ταινία - αυτή η ισοφάριση των δεκαπέντε αναφορών έφτασε το ρεκόρ που κατείχε η ταινία All Quiet on the Western Front το προηγούμενο έτος. Οι ταινίες Poor Things και Maestro ακολούθησαν με δεκατέσσερις και δώδεκα αναφορές αντίστοιχα. Τελικά το Οπενχάιμερ έλαβε τις περισσότερες υποψηφιότητες (13) και το Poor Things ακολούθησε με 11 υποψηφιότητες. Η κωμωδία φαντασίας υστέρησε, λαμβάνοντας μόνο πέντε υποψηφιότητες, και χωρίς υποψηφιότητα στις κατηγορίες Καλύτερη Ταινία και Καλύτερη Σκηνοθεσία. Μια άλλη αξιοσημείωτη απώλεια ήταν η απουσία της Λίλι Γκλάντστοουν στη κατηγορία Καλύτερος Πρωταγωνιστικός Ρόλος για την ερμηνεία της ως Μόλι Μπέρκχαρτ στην ταινία Killers of the Flower Moon - αυτό το γεγονός εξόργισε πολλούς θαυμαστές, οι οποίοι κατέφυγαν στα μέσα κοινωνικής δικτύωσης για να εκφράσουν τη σύγχυση και την απογοήτευσή τους. Επιπλέον, το πολιτιστικό φαινόμενο Μπαρμπενχάιμερ έλαβε συνολικά δεκαοχτώ υποψηφιότητες : πέντε για τη Μπάρμπι και δεκατρείς για το Οπενχάιμερ - οι δύο ταινίες διαγωνίστηκαν μεταξύ τους σε τρεις κατηγορίες.

Η Αγγλίδα τραγουδίστρια και τραγουδοποιός Σόφι Έλις-Μπέξτορ ερμήνευσε το τραγούδι της Murder on the Dancefloor του 2001, πρόσφατα γνωστό ως το τραγούδι της ταινίας Saltburn - υποψήφια σε πέντε κατηγορίες για BAFTA. Η Βρετανίδα ηθοποιός και τηλεπαρουσιάστρια Hannah Waddingham ερμήνευσε αποκλειστικά το τραγούδι της Cyndi Lauper «Time After Time» κατά τη διάρκεια της ενότητας «In Memoriam».

Ο πρόεδρος των BAFTA, πρίγκιπας Γουίλιαμ, παρακολούθησε την τελετή, αλλά, σε αντίθεση με πέρυσι, η σύζυγός του Κέιτ Μίντλετον δεν παρευρέθηκε, καθώς αναρρώνει από εγχείρηση στην κοιλιακή χώρα. Ο πρίγκιπας Γουίλιαμ συναντήθηκε με τους νικητές των κατηγοριών και τους υποψήφιους για το βραβείο BAFTA Rising Star μετά την τελετή της απονομής των βραβείων.

Τα βραβεία BAFTA δεν μετέδωσαν φέτος ζωντανά τις τέσσερις τελευταίες κατηγορίες. Μεταδόθηκαν ζωντανά από το BBC με δίωρη καθυστέρηση μαζί με τα υπόλοιπα βραβεία. Η τρίωρη τελετή μειώθηκε κατά μία ώρα για να διαρκέσει 120 λεπτά. Πέρυσι, η εκπομπή μεταδόθηκε με τη συνηθισμένη δίωρη καθυστέρηση, αλλά οι τέσσερις τελευταίες κατηγορίες μεταδόθηκαν ζωντανά. Η διευθύντρια των βραβείων BAFTA Emma Baehr δήλωσε σχετικά με την αλλαγή : «Δοκιμάσαμε πολλά διαφορετικά πράγματα. Πέρυσι πήγαμε ζωντανά... Δεν θα το κάνουμε αυτό φέτος. Το δοκιμάσαμε. Ήταν καλό εκείνη τη στιγμή, αλλά δεν πρόσθεσε κάτι περισσότερο από αυτό που χρειαζόμασταν».

## Νικητές και υποψήφιοι

Οι μακρές λίστες ανακοινώθηκαν στις 5 Ιανουαρίου 2024. Οι υποψήφιοι ανακοινώθηκαν στις 18 Ιανουαρίου 2024. Οι νικητές ανακοινώθηκαν στις 18 Φεβρουαρίου 2024.

### BAFTA Fellowship

* **[[Σαμάνθα Μόρτον]]**

### Εξαιρετική βρετανική συμβολή στον κινηματογράφο

* **[[Τζουν Γκιβάνι]]**

### Βραβεία
Οι νικητές παρουσιάζονται πρώτοι και σε **έντονη γραφή**.

## In Memoriam
Το τραγούδι "Time After Time", σε ερμηνεία της Hannah Waddingham, ακούστηκε κατά την προβολή του βίντεο *In Memoriam*.

* Jane Birkin
* Glynis Johns
* Shirley Anne Field
* Derek Malcolm
* Anna Scher
* Lee Sun-kyun
* Julian Sands
* Richard Roundtree
* Bo Goldman
* William Friedkin
* Sir Horace Ové
* Terence Davies
* David Leland
* Jess Search
* Leslie Hardcastle
* Tina Turner
* Robbie Robertson
* Ryuichi Sakamoto
* Norman Jewison
* Chaim Topol
* Glenda Jackson
* Τομ Γουίλκινσον
* Carl Weathers
* Norman Reynolds
* Paul Hitchcock
* Charles Knode
* Ryan O'Neal
* Tom Priestley
* Joss Ackland
* Harry Belafonte
* Piper Laurie
* Alan Arkin
* Michael Gambon

## Παραπομπές

## Εξωτερικοί σύνδεσμοι
* 

2023
BAFTA